Antisthenes
Antisthenes (vanakreeka keeles Ἀντισθένης, Antisthenēs; u 445 eKr – u 365 eKr) oli Vana-Kreeka filosoof ja Sokratese õpilane. Enne Sokratese tulihingeliseks õpilaseks saamist omandas Antisthenes retoorika-alaseid teadmisi ka Georgiase käe all. Oma õpetuses pooldas ja arendas ta edasi just Sokratese filosoofia eetilist poolt, mis propageeris askeetlikku ja vooruslikku eluviisi. Hilisemad ajalookirjutajad peavad teda küünikute koolkonna rajajaks.